OBAVEŠTENJE O SEMINARU **„ZASTUPANJE PRED EVROPSKIM SUDOM ZA LJUDSKA PRAVA: PRAVO NA SLOBODU I BEZBEDNOST LIČNOSTI I ZABRANA ZLOSTAVLJANJA“** – 20. novembar 2018. godine u 16 časova

Advokatska komora Beograda, Akademija Advokatske komore Srbije i Misija OEBS u Srbiji pozivaju vas na seminar na temu **„Zastupanje pred Evropskim sudom za ljudska prava:** **pravo na slobodu i bezbednost ličnosti i zabrana zlostavljanja“**, koji će se održati u utorak, 20. novembra 2018. godine, sa početkom u 16 časova, u Beogradu (sala Akademije Advokatske komore Srbije, Dečanska 13, VI sprat).

Cilj seminara je da se učesnici upoznaju sa pravilima postupka pred Evropskim sudom za ljudska prava i načinima za zaštitu fundamentalnih prava garantovanih Evropskom konvencijom za zaštitu ljudskih prava i osnovnih sloboda: prava na slobodu i bezbednost ličnosti i zabrane mučenja i drugih oblika zlostavljanja, pri čemu će naglasak biti na zaštiti ovih prava u kontekstu krivičnog postupka. Uz ovo, biće reči i o tome kako koristiti bazu podataka Evropskog suda za ljudska prava i gde je moguće pronaći literaturu korisnu za zastupanje pred ovim sudom.

Predavači će biti:

dr Veljko Delibašić, advokat u Beogradu i potpredsednik Advokatske komore Beograda;

Vladimir Beljanski, advokat u Novom Sadu i predsednik Advokatske komore Vojvodine;

Žarko Marković, pravni savetnik u Misiji OEBS u Srbiji.

Molimo Vas da dolazak prijavite do petka, 16. novembra, na email Advokatske komore Srbije: a.k.srbije@gmail.com, ili ne telefon 011/3239072, od kojih možete dobiti dodatne informacije o ovom seminaru. Broj učesnika je ograničen. Program seminara nalazi se u prilogu.

Seminar

**ZASTUPANJE PRED EVROPSKIM SUDOM ZA LJUDSKA PRAVA: PRAVO NA SLOBODU I BEZBEDNOST LIČNOSTI I ZABRANA ZLOSTAVLJANJA**

Utorak, 20. novembar 2018.

Beograd, sala Akademije Advokatske komore Srbije, Dečanska 13, VI sprat

**Program**

16:00-16:15 *Uvodne reči*

16:15-17:45 *Zaštita prava na slobodu i bezbednost ličnosti: pritvor i lišenje slobode*  – Vladimir Beljanski, advokat u Novom Sadu, predsednik Advokatske komore Vojvodine, i dr Veljko Delibašić, advokat u Beogradu i potpredsednik Advokatske komore Beograda

17:45-18:00 *Pauza*

18:00-18:45 *Zabrana zlostavljanja i postupanje prema licima lišenim slobode* – Žarko Marković, pravni savetnik u Misiji OEBS u Srbiji

18:45-19:30 *Postupak pred Evropskim sudom za ljudska prava i pravila o prihvatljivosti predstavke* – Žarko Marković